Source: https://www.vysnykubin.sk/clanok/motorkari-na-lesnych-pozemkoch-na-lukach-polnohospodarskych-pozemkoch-porusuju-zakon
Timestamp: 2020-08-13 13:43:44+00:00
Document Index: 7300276

Matched Legal Cases: ['§ 305', '§ 4', '§ 22', '§ 11', '§ 13', '§ 2', '§ 3', '§ 31']

Motorkári na lesných pozemkoch, na lúkach a poľnohospodárskych pozemkoch porušujú zákon | Obec Vyšný Kubín
Motorkári na lesných pozemkoch, na lúkach a poľnohospodárskych pozemkoch porušujú zákon
Pridané používateľom spravca dňa 22. apríl 2020 - 16:43
Na základe toho, že niektorí naši mladiství spoluobčania opakovane porušujú zákon tým, že na svojich upravených motocykloch jazdia po lesných pozemkoch, lúkach a poľnohospodárskych pozemkoch v katastrálnom území obce Vyšný Kubín a svojím správaním rušia kľud a verejný poriadok v obci, chcel by som dať do ich pozornosti a pozornosti ich rodičov niektoré ustanovenia zákonov ktoré takúto činnosť zakazujú.
Je potrebné uviesť, že Vyšnokubínske skalky (Ostrá a Tupá skala) sú v III. stupni ochrany prírody a chránené vtáčie územie zaberá celú južnú časť katastra obce Vyšný Kubín.
1. Zákon č. 300/2005 Z.z. - Trestný zákon
§ 305 Trestného zákona – Porušovanie ochrany rastlín a živočíchov, ktorý bol doplnený novým odsekom č. 2, v nasledovnom znení:
2. Zákon č. 8/2009 Z.z. o cestnej premávke a o zmene a doplnení niektorých zákonov (ďalej len „zákon o cestnej premávke“)
Pozornosť je potrebné upriamiť najmä na ustanovenie § 4 ods. 3 zákona č. 8/2009 Z.z o cestnej premávke – povinnosti vodiča.
Jeho znenie je nasledovné:
h)v súvislosti s kontrolnou, inšpekčnou alebo prieskumnou činnosťou alebo
Národná rada Slovenskej republiky vo svojej dôvodovej správe k prijatému zákonu zdôvodnila uzákonenie takéhoto postupu nasledovne:
„Zakazuje sa používať motorové vozidlo na iných miestach než na tých, ktoré sú určené na cestnú premávku s tým, že taxatívne sa vymedzujú výnimky, pre ktoré to neplatí. Týmto opatrením sa sleduje najmä ochrana životného prostredia, kľudu a verejného poriadku a pod.“
Porušenie povinností vodiča podľa zákona o cestnej premávke je teda priestupkom proti bezpečnosti a plynulosti cestnej premávky podľa § 22 zákona o priestupkoch. Ich objasňovanie a prejednávanie patrí do pôsobnosti Policajného zboru. Len pre zaujímavosť, v blokovom konaní sa za toto porušenie ukladá pokuta 150 €, v správnom konaní 300 €.
3. Zákon č. 543/2002 Z.z. o ochrane prírody a krajiny v znení neskorších predpisov.
Zákon o ochrane prírody a krajiny v súčasnosti ustanovuje celkom 5 stupňov ochrany. Rozsah obmedzení sa so zvyšujúcim stupňom ochrany zväčšuje (§ 11 zákona o ochrane prírody a krajiny).
Vo vzťahu k zákazom, ktoré stanovuje zákon o ochrane prírody a krajiny, platí okrem iného, že na území, kde platí druhý stupeň ochrany - § 13 daného zákona, je zakázaný vjazd a státie s motorovým vozidlom, motorovou trojkolkou, motorovou štvorkolkou, snežným skútrom alebo záprahovým vozidlom, najmä vozom, kočom alebo saňami na pozemky za hranicami zastavaného územia obce mimo diaľnice, cesty a miestnej komunikácie, parkoviska, čerpacej stanice, garáže, továrenského, staničného alebo letištného priestoru.
Takéto obmedzenie teda platí nielen na druhom stupni ochrany, ale aj na každom vyššom stupni ochrany.
4. Zákon č. 326/2005 Z.z. o lesoch, v znení neskorších predpisov.
Podľa § 2 písm. a) zákona lesom sa rozumie ekosystém, ktorý tvorí lesný pozemok s lesným porastom a faktormi jeho vzdušného prostredia, rastlinné druhy, živočíšne druhy a pôda s jej hydrologickým a vzdušným režimom.
Lesnými pozemkami sú podľa § 3 pozemky napr. zalesnené alebo odlesnené a pod. Aj keď to nie celkom presné, lebo v praxi môžu vznikať pochybnosti, za lesný pozemok sa bude považovať každý pozemok, ktorý je ako lesný zaevidovaný v katastri nehnuteľností v type parcely.
Podľa § 31 ods. 1 písm. d) zákona o lesoch:
Na lesných pozemkoch je zakázané jazdiť alebo stáť motorovým vozidlom, skútrom, motorovou trojkolkou alebo štvorkolkou mimo vyznačených miest a jazdiť na bicykli alebo na koni mimo lesnej cesty alebo vyznačenej cesty.
V závere je však potrebné podotknúť, že na lesný pozemok je teda vstup s motorovým vozidlom bez zákonného dôvodu alebo povolenia zakázaný bez ohľadu na to, či les je alebo nie je v určitom stupni ochrany prírody a krajiny.
Tým, že takéto konania naplnia aj skutkovú podstatu trestného činu, automaticky tieto skutky spadajú pod pôsobnosť zákona o Policajnom zbore a tak polícia bude vykonávať v nastávajúcej sezóne policajno-bezpečnostné akcie zamerané na túto problematiku tak, ako jej to ukladá zákon.
Ing. Antonín Zámečník